Zuma se kleinneef sterf - Maroela Media
Ntokozo Busa Amadoe Zuma, oudpres. Jacob Zuma se kleinneef, het Dinsdag op die ouderdom van 29 in Durban gesterf.
Busa is die enigste seun van Khulubuse Zuma, 'n neef van Jacob Zuma.
Die ANC se Msholozi-tak, waarvan Khulubuse 'n lid is, het Busa se dood op hul Facebook-blad bevestig. Die tak het gesê Busa is dood ná 'n kort siekte, maar nie meer inligting verskaf nie.
Volgens mediaberigte het die Zuma-familie Dinsdag bevestig dat Busa aan lewerversaking gesterf het. Die familie het hom as 'n ware sakeman en entrepreneur bestempel en gesê hulle is in rou oor sy dood.
Times Live berig Busa word oorleef deur drie seuns, sy ouers, 'n ouma en talle ander familielede.
Busa se dood kom kort nadat Vusi Nhlakanipho Zuma, een van Jacob Zuma se seuns, in Julie vanjaar aan lupus in 'n Johannesburgse hospitaal gesterf het. Vusi was een van vyf kinders wat verwek is uit die huwelik van Zuma en sy derde vrou, Kate Mantsho. Hy was 25 jaar oud.
Ma vas wat glo 4-jarige vermoor
Video: Sabotasie dalk rede vir substasie-brand
Thys Muller · 1 jaar gelede
Dit maak twee van ons Thys. Die ware sakeman gedeelte verwar my net. Sal eerder nie skryf wat Ek dink nie.
Susan, ek dink jy verstaan vir Thys en Riaan verkeerd. Hulle is nie onsimpatiek teenoor 'n persoon wat sterf nie maar wel teenoor die oud president. Menigte voel dieselfde. Hoe minder ons van hom hoor hoe beter.
Dit is nie of ek nou gaan jaag om n ruiker te koop nie. Dit het eintlik niks met ons uit te waai nie